Source: https://drone-zone.sk/novinky/prevadzka-dronu-velky-prehlad-zakonov-v-sr/
Timestamp: 2019-06-16 11:41:08+00:00
Document Index: 3798613

Matched Legal Cases: ['§44', '§63', '§64', '§63', '§64', '§64']

Prevádzka dronu - Veľký prehľad zákonov v SR - Drone Zone
Umiestnenie:Domov»Novinky»Legislatíva»Prevádzka dronu – Veľký prehľad zákonov v SR
Drony na Slovensku
By Иван on	 26. marca 2015 Legislatíva, Novinky, Slovensko
V uplynulých mesiacoch sa na Slovensku ako aj vo svete živo diskutovalo o pravidlách prevádzky bezpilotných lietadiel. My vám prinášame podrobný prehľad usmernení a zákonov platných k dnešnému dňu na území Slovenskej republiky. Pravidlá týkajúce sa lietajúcich dronov sú pomerne jednoznačné a závisia predovšetkým na druhu prevádzky. Zatiaľ čo pre nekomerčné lety je dodržiavanie pravidiel jednoduché, komplikácie a problémy môžu nastať pri uskutočňovaní komerčných letov.
UAV – Unmanned aerial vehicle – bezpilotné lietadlo – dron
DÚ – Dopravný úrad
Model lietadla – bezpilotné lietadlo využívané na rekreačné a športové účely
Predstavujú súbor pravidiel, ktorými sa riadi prevádzka bezpilotných lietadiel vo všetkých prípadoch ich použitia, bez ohľadu na ich veľkosť či hmotnosť.
Povinnosti prevádzkovateľa/pilota
je zodpovedný za technický stav UAV
je zodpovedný za vykonanie letu
musí byť oboznámený o stave využitia leteckého priestoru (pred vykonaním letu)
Vizuálny kontakt počas letu – Prevádzkovateľ lietadla musí zo svojej pozície, odkiaľ riadi bezpilotné lietadlo, stále udržiavať vizuálny kontakt s UAV avšak zariadenie sa môže vzdialiť maximálne na 1000m, aj v prípade, že by bolo možné udržať vizuálny kontakt na väčšiu vzdialenosť.
Maximálna výška letu je 100m
Vzdialenosť UAV počas letu od najbližšej osoby, budovy alebo vozidla musí byť najmenej 50m . Výnimkou je osoba zabezpečujúca vzlet a pristávanie (prevádzkovateľ lietadla).
UAV nie je možné prevádzkovať v riadenom vzdušnom priestore, v oblastiach citlivých na hluk (napríklad prírodné rezervácie), v blízkosti verejných, neverejných letísk a heliportov bez (vzdialenosť musí byť minimálne 5500m)
Lietať je možné len počas priaznivých svetelných podmienok, teda v noci je prevádzka bezpilotného lietadla zakázaná.
Lety bezpilotným lietadlom je možné vykonávať len tak, aby nebola ohrozená bezpečnosť iných lietadiel, osôb a budov.
Zhadzovanie predmetov z lietadla je zakázané
Bezpilotné lietadlo nemôže byť použité na prepravu osôb, alebo nebezpečného materiálu a zariadení
Nekomerčné využitie
Pod pojmom nekomerčné využite sa rozumie prevádzka dronu len na rekreačné a športové účely – ako “model lietadla”. V prípade, že dron neváži viac ako 20kg tak ho je možné prevádzkovať bez akejkoľvek registrácie (samozrejme pri dodržiavaní pravidiel popísaných v sekcii všeobecné pravidlá).
V prípade, že Váš model lietadla váži viac ako 20kg, je potrebné :
Zaevidovať dron na Dopravnom úrade Slovenskej Republiky
Uzavrieť poistenie, ktoré je povinné vďaka nariadeniu Európskeho parlamentu
Prevádzkovateľ modelu lietadla musí byť držiteľom osvedčenia o odbornej spôsobilosti (je vyžadovaná teoretická a praktická skúška)
Komerčná prevádzka dronu
Podnikať s dronom už nie je tak jednoduché ako byť rekreačným modelárom. Pred začiatkom vykonávania komerčných letov je potrebné získať povolenie na vykonávanie leteckých prác od DÚ a povlenie od MO. Dopravný úrad v povolení určí rozsah leteckých prác a podmienky, za ktorých môžu byť vykonávané.
Na to, aby DÚ mohol vydať toto povolenie je potrebné:
zaevidovanie UAV na DÚ
pilot/prevádzkovateľ dronu musí byť držiteľom osvedčnia o spôsobilosti riadiť UAV
vypracovanie prevádzkovej príručky
Po získaní povolenia od DÚ je ptrebné získať povolenie od MO, ktoré je spoplatnené sumou 600 Eur. Do vydania osvedčenia je možné prevádzkovať dron len ako model lietadla.
V súčasnosti jedným z mála komerčných využití dronu je vyhotovovanie leteckých záberov na objednávku. Slovenské zákony takúto obchodnú činnosť s použitím dronu umožňujú, ale výrazne ju komplikujú zákony z dielne Ministerstva Obrany. O tejto problematike sme Vás informovali už v minulosti. Konkrétne ide o zákon č. 215/2004 Z. z., ktorý od roku 2004 upravuje problematiku leteckého snímkovania a zavádza pomerne prísne pravidlá. Na snímkovanie a natáčanie video záznamu z dronu je potrebné potvrdenie od Ministerstva obrany o priemyselnej bezpečnosti. Následne je potrebné všetok zozbieraný materiál odovzdať ministerstvu obrany na posúdenie stupňa utajovaných skutočností, do vyjadrenia je nasnímaný materiál považovaný za tajný a nieje možné ho zverejniť.
Účinnosť zákona je otázna, keďže verejne dostupné satelitné snímky sú v dnešných dňoch pomerne vysokej kvality a schopnosť rozlíšenia detailov je na vysokej úrovni. Na týchto satelitných snímkach sú zaznamenané aj vojenské objekty. Dôvodom takéhoto nariadenia, podľa nášho nemenovaného zdroja z MO je to, že pomocou bezpilotných lietadiel je možné zachytiť na zázname pohyb osôb – napríklad striedanie stráží vo vojenských objektoch. V susednej Českej republike takéto prísne pravidlá neplatia a prevádzkovateľ je zodpovedný za prípadné zverejnenie utajovaného obsahu.
Budúcnosť zákonov
Téma pravidiel prevádzky bezpilotných lietadiel na komerčné aj nekomerčné využitie rozhodne nieje uzatvorená u nás ani vo svete a očakávajú sa zmeny aj na úrovni Európskej únie, čo sa následne časom premietne aj do zákonov platných v našej krajine. V budúcnosti vám preto budeme prinášať pravidelný prehľad zmien v legislatíve z domova aj zahraničia.
Všetky informácie v tomto článku sú poskytnuté bez záruky správnosti uvedených informácii. Autori článku nezodpovedajú za prípadné škody nepresnosťou údajov, alebo ich nesprávnou interpretáciou.
Informácie do tohto článku poskytol DÚ
Pingback: Drony a Slovenská legislatíva - Drone Zone
Janzi on 21. mája 2015 17:16
Zákon o leteckom snímkovaní (na nekomerčné účely) by sa mal zmeniť, nakoľko je z roku 2004. V dnešnej dobe, keď má každý RC model, či dron s kameru je zákon zastaraný a všetci tí ktorí máju na rc modeli alebo drone kameru porušu zákon legálne. Toto treba na dnešnú dobu zmeniť, tak ako to novelizovali v Českej Republike. Nie je možné žiť v tejto dobe v ére utajovania komunizmu. Áno, treba zakázať lietať v miestach obydlí a dodržiavať zákon o ochrane súkromia ľudí. Treba zmenu zákona o leteckom snímkovaní §44, §63,64 a zákona 215\2004Z.z. Vyspelá Česká republika to novelizovala. Dokonca si môžu na nekomerčné účely videa aj zverejňovať. Zatiaľ budeme chodievať lietať do ČR, kde si môžeme natáčať a fotiť a dávať na youtobe samozrejme nekomerčne, čo u nás legálne nie je ale aj tak sa to porušuje.
Jozef on 31. mája 2015 15:19
Ano ked sa odfotografujem s dronu niekde na luke, na fotke budem len ja a priatelka a nic len luka, tak to sa nemoze trestat.
Jojo on 7. júna 2015 12:53
http://video.aktualne.cz/dvtv/tisice-bezpilotnich-dronu-v-cesku-porusuji-zakon/r~57bf54c0a5f211e4a7d8002590604f2e/?utm_content=buffer3b08c&utm_medium=social&utm_source=facebook.com&utm_campaign=buffer
svojvola uradnikov on 28. augusta 2015 19:47
Podla medializovanych informacii v reportazi na JOJ-ke a vyjadrenia pani hovorkyne z ministerstva obrany oni nerozlisuju, aka je to kamera, ktora je pripojena k UAV. Hoci FPV nerobi ziadny zaznam, tak ani nie je co posielat na kontrolu na min. obrany. Ale tu iba vidno nekompetentnost uradnikov na ministerstvach. Dokonca sa vyjadrili v stanovisku pre Dopravny urad, ze v momente pripojenia kamery na UAV treba mat vsetky povolenia. Cize aj vypnutu kameru podla toho, ked iba pripojite k dronu, tak uz potrebujete povolenie na letecke prace. Absurdistan. Ano, letecke prace su jasne definovane podla zakona o civilnom letectve s podmienkou ZA ODPLATU, cize nie hobby lietanie. UAV nad 20 kg staci iba zaregistrovat a mat preukaz pilota. skusky, poistenie a rozhodnutie o urceni podmienok bezpecnej prevadzky. Ale zakon o ochrane utajovanych skutocnosti hovori, ze aby niekto mohol robit letecke snimkovanie, teda podla ministerskych uradnikov akekolvek fotenie alebo filmovanie, hoci aj z minidrona do 100 gramov s nejakou mikro kamerkou ako hobby lietanie a filmovanie svojej rodiny, najskor treba mat povolenie na letecke prace od Dopravneho uradu (zaevidovanie UAV, teoreticke a prakticke skusky pilota, nasledne preukaz pilota, vypracovanie prevadzkovej prirucky, poistenie, prax v leteckej prevadzke 6 az 9 rokov podla vzdelania, 600 Eur poplatok a potom kazdorocne 360 Eur) a splnat priemyselnu bezpecnost len tak mimochodom (§64 ods. 1 zakona o ochrane utajovanych skutocnosti), bez toho by to bolo porusenie nie leteckeho zakona, ale zakona o ochrane utajovanych skutocnosti. Cele je to ale blbost a svojvola uradnikov, ktori prekracuju svoju pravomoc, lebo zakon o geodezii a kartografii a vykonavacia vyhlaska jednoznacne definuje, co je to letecke snimkovanie a ide vylucne o geodeticku a kartograficku cinnost, ktora ma svoje presne specifika a nie hocijake fotenie z drona. Letecke snimky musia byt georeferencovane a robia sa za ucelom mapovania alebo dialkoveho prieskumu Zeme, musi tam byt isty prekryv, kamery musia byt certifikovane atd. Cize, ak by niekto dostal pokutu za porusenie ich nezmyslov a potom by ich zazaloval, pripadne podal trestne oznamenie za zneuzivanie pravomoci verejneho cinitela, tak to na 100% vyhra a ich tvrdenia su postavene na vode a je to iba zastrasovanie obcanov, ktori do hlbky nemaju cas studovat prislusne zakony. Zakon o ochrane utajovanych skutocnosti totiz rozlisuje jasne fotografovanie a filmovanie (§63) a letecke snimkovanie a vykonavanie geodetickych a kartografickych prac (§64), ved inac by pouzili pojem letecke fotografovanie a nie snimkovanie, keby tam nebol rozdiel (filmovanie je teda uplne mimo toho) aj v §64 a v dalsom texte sa odkazuje v poznamke pod ciarou c. 24 prave na spominany zakon o geodezii a kartografii, kde je to definovane a tym, ze tieto 3 pojmy zlucuje do jedneho, aby sa to nemuselo stale rozpisovat dokola dalej v texte (“dalej len letecke snimkovanie” , cim jasne stanovuje vyznam pojmu letecke snimkovanie, ze je to geodeticka a kartograficka cinnost. Aj zakon o geodezii a kartografii to nazyva doslova “letecke meracske snimky” Zrejme, aby to aj uradnici pochopili. Rovnako aj vyhlaska o podrobnejsej uprave geodetickych a kartografickych prac pojednava o leteckom snimkovani, takze uz z nazvu vyhlasky je zrejme, kde je zaradene letecke snimkovanie.
mirpro on 2. septembra 2015 16:28
Zdravim, precital som si nove nariadenie DU, xy clankov a diskusii na tuto temu a stale si nie som isty ci mozem vyjst von (na pole za mesto) a lietat s Phantomom s Gopro, ktora je zavesena na Zenmuse, vyuzivana ako fpv prenos na 7″ monitor(cize mam aj vzdy vizualny kontak s modelom). Ked odpojim kameru mozem odmontovat cely gimbal. Je to vsetko velka skoda pretoze som do toho investoval nie male peniaze a teraz jedine co ma napada je predat to a hladat si nove hobby. :(.
skaco on 3. novembra 2015 23:05
Zial, bud si isty, ze si nemozes len tak vyjst na pole za mesto a zabavat sa. Debili, ktori sedia krizom krazom po uradoch si podobne veci dovolit nemozu a tak to nebudes robit ani Ty. Bodka. No, vlastne, este si to mozes cele celkom mastne zaplatit a posielat vsetko co natocis nejakemu paranoidnemu sudruhovi na MO, ktory samozrejme bude mat slovenskych 30 dni na vyjadrenie a kym Ti napise ze je to vlastne OK a mozes si to mozes zavesit na youtube, Ty aj zabudnes co si to vlastne kedy kde natacal. Esteze sme svetova velmoc a ci bude alebo nebude v europe vojna zavisi len a len na Slovensku – a Tvojom drone 😉
Tazke k tomuto napisat 7 riadkom bez nadavky, ale dal som to 🙂
anita on 18. novembra 2015 3:57
Sacko načo píses take bludy aj takm sa to porusuje na zakon im každý prdí. Stale sa zverejnuje. Nesmieš ale podnikat zo záznamom ale ako pre zabavu ta nahanat nik nebude. xi xi. Alietaju aj tak s kameramy. Zverejnuje sa stale.
Pingback: Najlepšie hračkárske drony | Zabil.sk